Hindi News

Local

Gujarat

The Bride And Groom Got Married Wearing A Mask, All The Women Also Wore Masks

वर-वधू ने मास्क पहनकर की शादी, सभी बरातियों ने भी लगाया मास्क

6 महीने पहले



कॉपी लिंक

शादी के दौरान वर-वधू ने भी पहना मास्क

दूल्हे की बहन अमेरिका में होने के कारण नहीं आ पाई

3 बार बदली गई शादी की तारीख

सभी ने सेनेटाइजर से हाथ धोए

वडोदरा. कोरोनावायरस के प्रकोप के चलते अब शादी में लोग पूरी सावधानी बरत रहे हैं। यहां वाघोड़िया रोड पर मनस्वी सोसायटी में एक शादी हुई। इसमें वर-वधू के अलावा शादी में शामिल सभी ने मास्क लगाया था। बरातियों के लिए विशेष रूप से सेनेटाइजर की व्यवस्था की गई थी।

हर चेहरे पर मास्क

इस शादी में बरात अहमदाबाद से आई थी। दोनों पक्षों के लोगों ने मास्क पहन रखा था। सभी के हाथ धाेने के लिए विशेष रूप से सेनेटाइजर की व्यवस्था की गई थी। दूल्हे शशांत जाधव और कन्या निधि भरतभाई सोनुणे ने भी शादी के दौरान मास्क पहन रखा था। दूल्हे की बहन अमेरिका में होने के कारण वह इस शादी में शामिल नहीं हो पाई।



शादी की तारीख 3 बार बदली गई

दूल्हे शशांत की बहन नीलम सावंत अमेरिका में स्थायी रूप से रहती है। कोरोना के प्रकोप के चलते शादी की तारीख 3 बार बदली गई। आखिर तक बहन अपने भाई की शादी में शामिल नहीं हो पाई। इस शादी में बहुत कम लोग शामिल हुए थे। शादी में शामिल लोगों ने कहा कि सुरक्षा की दृष्टि से सभी का मास्क लगाना आवश्यक है। सरकार के इस आदेश का पालन किया जाना जरूरी है।